Ngab sí bɔ́n bə́ Yósəb e tíege á ńtólē dzób yā Yórdan yā Yēríko, məndím mə́ Yēríko, nálā tē ó nə̄ nâ ńkōd ńnam wátíē á Yēríko ó ngábɛ́d á ńkǒl yā Bétɛl. 2E tíegě fə̄ á Bétɛl hálā e kələ ḿfág yǎ Luz, e kələ lod á ńnyie Arkít á Atarot, 3ě ngasigi hḿ ḿfág yǎ ńyīmbī dzób á ńnyie Yafeletít, a kələ kwí á ńnyie Bet Horôn yǎ á ńkiɛ́, ai a Gɛzɛr, e dúgan tíē hála ě ngakə suan á máŋ. 4Ngab sí bɔ́n bə́ Yósəb, Manasé bân Efraím, ńdzɔ̄ nyílī. 6Ngab sí bɔ́n bə́ Efraím, anə́ bibəgá byábá bí ngábə́, ē ngábə́ ńnyie ai Atrot Adar, a kələ kwí á Bet Horôn yǎ âkoé, ǹnyie ǎ ngakə tság á Mikmetat âkoé, ǹnyie a yálá á ńtólē dzób ḿfág yǎ Taanat Silo a daŋá nyē á ńtólē dzób ḿfág yǎ Yanoah. 7A kódó á Yanoah ǎ ngásigi á Atarot ai á Naara, ǎ ngákə nambǎ Yēríko a kələ kwí á Yórdan. 8Á kódō yā Tapuah, ǹnyie ǎ ngákə á mə̄yímbī mə́ dzób, áswē yā Kana, ǎ ngakə suan a máŋ. Ngab ndá ­bod bɔ́n bə́ Efraím anə́ bibəgá bí ngábə́, ńdzɔ̄ nyílī, 9təge láŋ bə́tísɔn bə́ ngávə́ bɔ́n bə́ Efraím á zāŋ ngab sí bɔ́n bə́ Manasé, bə́tísɔn bə́sə̄ bá ai mǎl yā étēde. 10É mvóg Kanǎŋ bə́ ngábə́ mvóg á Gɛzɛr, bá ndzí kig bɔ bwé, ńdɔ̄ bə́ ngálígī bə́ tɔ̄á á zāŋ Efraím étēde, bə́ bɔɔ bisíé bítúga a zaa kwí amǒs yə aná.